 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 29. augustā Nr. 532**

(protokols Nr. 18, 45. p.)

**Par valsts autoceļa P37 posma pārņemšanu Madonas novadā**

Madonas novada pašvaldībā saņemta Valsts sabiedrības ar ierobežotu atbildību “Latvijas Valsts ceļi” (turpmāk-LVC) 01.08.2024. vēstule Nr. 4.8 / 14278 (reģistrēta Madonas novada pašvaldībā ar reģ. Nr. 2.1.3.1/24/2790), kurā atbalstīta valsts reģionālā autoceļa P37 Pļaviņas (Gostiņi)–Madona–Gulbene posma no 42,8 km līdz 43,7 km nodošana bez atlīdzības Madonas novada pašvaldības īpašumā.

Lai sagatavotu Ministru kabinetā rīkojuma projektu un pieņemtu Ministru kabineta rīkojumu par valsts reģionālā autoceļa P37 Pļaviņas (Gostiņi)–Madona–Gulbene posma nodošanu Madonas novada pašvaldības īpašumā, Madonas novada pašvaldībai jāpieņem lēmums par valsts reģionālā autoceļa P37 Pļaviņas (Gostiņi)–Madona–Gulbene posma pārņemšanu pašvaldības bilancē.

Pēc lēmuma saņemšanas, LVC turpinās autoceļa nodošanas procesu atbilstoši Pašvaldību likuma 73.panta ceturtajai daļai, 4.panta pirmās daļas 2.punktam, 10.pantam, Publiskas personas mantas atsavināšanas likuma 3.panta pirmās daļas 6.punktam un 42.panta pirmajai daļai.

Noklausījusies sniegto informāciju, ņemot vērā 20.08.2024. Finanšu un attīstības komitejas atzinumu, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Rūdolfs Preiss, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Pārņemt bez atlīdzības Madonas novada pašvaldības īpašumā Satiksmes ministrijai piekritīgā nekustamā īpašuma “P37” ar kadastra Nr. 70010011808 zemes vienību, kas ir valsts reģionālā autoceļa P37 Pļaviņas (Gostiņi)–Madona–Gulbene posms no 42,8 km līdz 43,7 km.

Domes priekšsēdētājs A. Lungevičs

*Lasmanis 28610006*